ABC Television Group
Store norske leksikon,Samfunn,Medier,TV og radio,TV-/radioorganisasjoner og kanaler
ABC Television Group er et amerikansk TV-selskap. Det ble grunnlagt i New York i 1943 som American Broadcasting Company Inc. ABC er et av de store TV-nettverkene i USA, og opererer et nett av over 200 lokale TV-stasjoner. Omfattet tidligere også et nettverk av radiostasjoner og eierinteresser innen presse og forlagsvirksomhet.
Selskapet ble i 1943 utskilt fra National Broadcasting Company (NBC), som den gang kontrollerte to store nett av kringkastingsstasjoner. Delingen skjedde som følge av en høyesterettsdom fordi forholdet ble funnet å være i strid med monopolloven.ABC ble i 1985 overtatt av medieselskapet Capital Cities, som i 1996 ble overtatt av Walt Disney Company. ABC er nå integrert i konsernets samlede medievirksomhet. Les mer i Store norske leksikon medier i USA TV Eksterne lenker ABC